
COMPLECTENS. 


JLnter  omnes  morbos,  quibus  obnoxium  est  ge¬ 
nus  humanum,  nullus,  quam  Febris,  majorem  sibi 
vindicavit  attentionem ;  et  Medici  primi  nominis, 
omni  fere  in  aevo,  ad  ejus  naturam  detegendam 
graviter  sese  accinxerunt.  Hinc  proferri  tam  di¬ 
versas  inter  se  videmus  opiniones,  quas  quisque 
suam  ad  tuendas  operam  dedit,  idque  summis  vi¬ 
ribus.  In  hanc  autem  arenam  descendere  mihi 

in  animo  non  est ;  sed  observare  licet,  rem  adhuc 
latere,  nec  per  longum  tempus  forsan  inventum 
iri  ullum,  qui  velamen,  quo  in  tanta  caligine  ob¬ 
scuratur,  satis  sive  prorsus  tollat.  Porro,  in  hoc 
explorandi  campo,  multum  frustra  susceptum  esse 
laborem,  ingens  acumen,  ingenium,  et  tempus 
consumpta  fuisse  videtur,  in  rebus  parum  utilibus. 
Facilius  enim  inducti  sunt  auctores  suas  opinio¬ 
nes  de  febre  tueri,  quam  ad  ejus  phaenomena  at- 
tendere  atque  perscrutari.  Ita  variant  rationes 
medendi  et  medicamentorum  usus,  quae  non  mo¬ 
do  inepta  et  inutilia,  sed  quoque  periculosa  sunt. 

**  \ 

Febres  Cullenus  celeberrimus  dividit  in  In¬ 
termittentes  et  Continuas.  Illae  similes  habent 
paroxysmos,  diversa  intervalla  cum  apyrexia  evi- 
dente,  et  certum  tempus  accessionis,  quibus  dig¬ 
noscuntur.  Hae  autem  apyrexiam  nullam  agnos¬ 
cunt,  sed  “  cum  remissionibus  et  exacerbationi¬ 
bus ,  parum  licet  notabilibus ,  perstant 

Typhum,  ex  iis  unam,  quae  praesertim  multis 
in  partibus  Europae  eodem  tempore  Epidemica 

saeviebat,  pro  argumento  dissertationis  meae  selegi, 
quam  breviter  absolvam.  Hanc  Epidemicam, 
quae  Britanniam  iisdem  annis  maxime  infestabat, 

Angliam,  nempe,  Scotiam,  et  Hiberniam  mag- 

•  *  '  -  * 

nam  inferebat  stragem,  mihi  crebrae  occasiones 
fuerunt  videndi,  dum  in  hac  regione  medicinam 
faciebam,  milites  aliosque  multos  adorientem. 


HISTORIA  MORBI. 

Hic  morbus  eodem  modo  haud  semper  aggre¬ 
ditur  ;  nonnunquam  fortibus  et  subitis  rigoribus, 
qui  subito  recedunt,  et  cutem  calidam  et  aridam 
relinquunt,  cum  capite  maxime  dolente.  Inter¬ 
dum  caput  leniter  dolet,  per  unum  alterumve  diem 
neque  accedunt  rigores,  sed  suffusi  sunt  oculi,  fa¬ 
cies  rubescit,  et  ita  mutatur  vultus,  ut  aliquid 
mali  inhaerere  corpori  videatur,  et  rigores  demum 

et  alia  signa  superveniunt,  quae  aegrum  male  se 
habere  luculenter  docent.  Haud  raro  sensu  fri- 

goris  corripitur,  et  lenibus  tremoribus  per  totum 
corpus  transeuntibus,  capitis  dolore,  qui  cum  ven- 
triculum  adortus  est  illico  vix  sentitur.  Haec 
signa  abeunt  redeuntque,  per  aliquod  tempus,  et 
saepe  languescit  totum  corpus,  quasi  defatigatum  ; 

collapsus  fit  vultus,  et  pallidus,  hebescunt  oculi, 

» 

valde  imminutis  corporis  viribus.  Haud  infre- 
quenter  dolor,  qui  prius  abiit,  iterum  redit,  et 
fixus  circa  frontem  manet;  ventriculus  quoque 
pressu  dolet ;  fastidium  cibi,  nausea  et  vomitus, 
cum  lingua  albida,  accedunt ;  sensus  est  ponderis, 
aut  anxietatis  circa  praecordia;  interdum  suspi¬ 
rium  et  spiritus  frequens ;  frigus  dorsi ;  et  circa 
lumbos  dolor,  et  musculi  circa  articulos  majores 
praecipue,  quasi  contusi  sentiuntur,  et  defatigati : 
pulsus  frequens  et  debilis,  ad  frequentiam  varius, 
et  ad  vim  irregularis.  Haec  signa  comitatur  sen¬ 
sus  generalis  molestiae,  illi  haud  absimilis,  quae  ex 
itinere  faciendo  pendet,  aut  magna  defatigatione. 
Quamvis  vero  fere  semper  perstant  rigores  lenes, 
et  sensus  frigoris,  p  aeter  naturam  tamen  calescit 

et  arescit  cutis,  et  frequentes  etiam  sunt  pulsus, 
et  debiles,  et  lingua  in  superficie  albescit. 

Sed  rarissime  qui  rure  medicinam  facit,  aegro¬ 
tantes  sub  primo  impetu  videt,  et  multi  dies,  ple¬ 
rumque  a  tertio  ad  octavum  usque,  praeterierunt, 

/ 

priusquam  auxilium  petant.  Mihi  tamen,  inter 
milites  medicinam  facienti,  multae  erant  aegros 
videndi  occasiones,  sub  primis  usque  febris  die¬ 
bus. 

Signa  ita  descripta  interdum  citissime  se  osten¬ 
dunt  ;  sed  plerumque  insidiose  accedunt,  et  spa¬ 
tium  duorum  aut  trium  dierum  saepius  occupant. 
Post  hoc  vero  tempus,  febris  manifeste  se  prodit, 
et  ingravescunt  signa,  quae  febre  semper  prius  mi¬ 
tia  erant.  Cerebrum  nonnunquam,  affici  videtur, 
et  de  gravi  capitis  dolore  aeger  praecipue  queritur ; 
et  quamvis  plus  minusve  intendatur,  tamen  raris¬ 
sime  omnino  cedit ;  sed  motus  omnigenus,  lenis¬ 
simus  etiam  in  lecto,  eam  molestiam  auget,  et  ar¬ 
teriarum  pulsus,  qui  ad  tempora,  nec  non  cranii 
basin,  et  ad  utrumque,  frequenter  referuntur.  Ma- 

gis  suffusi  sunt  oculi,  qui  pariter  humescunt  ac 
rigescunt,  et  quasi  tarde  moventur;  eosdem  sur¬ 
sum  vertere  admodum  ingratum  aeger  sentit,  nec 
quae  circa  fiunt,  multum  curat.  ‘Pupillae  vero 
liaud  parvae  sunt,  neque  tali  modo  se  contrahunt, 
quali  lucis  intolerantia,  quae  semper  adest,  credere 
induceret,  neque  eodem,  quo  facere  solent,  sub  ce¬ 
rebri  inflammatione  acuta.  Praeterea  purpurascit 
vultus,  qui  cum  oculis  vix  mobilibus  maximum 
induit  aspectum  languoris  atque  debilitatis. 

In  hoc  stadio  autem  rarius  occurrit  surditas, 
sed  aeger  potius  plus  justo  audit,  quod  valde  in¬ 
gratos  sonitus  omnes  reddit :  sed  plerumque  de 
uno  alterove  malo  haud  queritur.  Non  eodem 
saltem  modo,  ac  de  tinnitu  aurium  queri  solet, 
qui  quasi  undarum  murmur  excitans,  ex  vicina¬ 
rum  arteriarum  pulsu,  praesertim  pendet,  aut  par- 
tim  e  spasmo  tympani  parvorum  musculorum. 
Neque  gustus  et  olfactus  organa  vitiis  prorsus 
sunt  immunia ;  quia  et  nares  rebus  mucosis  et  ari¬ 
dis  sufferciuntur,  quae  male  olent ;  et  os  et  lingua 

viscosis  et  nigris  obducuntur ;  et  cum  generalibus 
functionibus  vitiatis  concurrunt  ad  aegrum  turban- 
dum  et  vexandum.  Neque  minus  laborant  mo¬ 
tus  voluntarii,  qui  praeter  generalem  debilitatem, 
doloribus  musculorum  magnorum  praecipue,  pene 
intolerabilibus,  et  perpetuo  perstantibus  impedi¬ 
untur,  qui  sub  febrili  inquietudine  et  anxietate 
includuntur,  et  ab  iis  bene  dignoscuntur  homi¬ 
nibus  qui  talem  molestiam  inter  aegros  unquam 
conspexerunt,  ipsimetque  quondam  affecti  eam, 
nunquam  obliviscuntur.  Qui  ad  musculos  re¬ 
feruntur,  peculiares  et  ingrati  sunt  sensus  maxi¬ 
mae  defatigationis,  vel  contusionis,  animali  ro- 

■ 

sioni  haud  absimiles,  et  interdum  quasi  pars  mu¬ 
crone  pungatur,  aut  scalpello  caedatur.  Mag¬ 
nis  musculis  ita  laborantibus,  aeger  meliorem  cre¬ 
dit  situm  omnem,  quam  quo  jacet,  ideoque  in  lec¬ 
to  se  perpetuo  vertit ;  otiosum  tamen  situm  com- 
perit  nullum,  qui  opem  inferat;  et  motus  ita 
frequentes,  morbi  inquietudinem  augent,  quam 
spe  vana  sublaturum  esse  putavit.  Porro  cutis, 

prout  tactus  organon,  plus  minus  afficitur,  et  qui¬ 
busdam  in  exemplis  dolor  tactu  lenissimo  cietur. 
Quin  et  digitus,  inter  pulsum  explorandum,  car¬ 


po  applicatus,  haud  parvum  dolorem  inducit 


Morbo  progrediente,  ager  diffieillime  spiritum 
trahit,  et  frequentes  sunt  respirationes :  cor  inae¬ 
qualiter  micat,  sed  semper  fere  debiles  sunt  pulsus 
et  frequentes.  Vitalibus  functionibus  ita  affectis, 
dolores  omnes  circa  caput  et  praecordia  multum 
augentur,  et  animales  functiones,  prout  illae  plus 
minus  plectuntur,  eodem  modo  laborant ;  et  sen¬ 
sus  omnes  praeter  solitum  turbantur.  His  prae¬ 
sentibus,  non  fieri  potest  quin  ventriculus  male 
se  habeat ;  et  ideo  inducuntur  nausea  et  vomitus, 
quibus  junctis  constrictionis  et  oppressionis  sen¬ 
sus  accedit.  Inde  mala  concoctio,  anorexia,  ab- 

(V  * 

domen  tumidum,  alvus  astricta ;  et  omnes  secre¬ 
tiones  et  excretiones  valde  perturbantur.  Ex  al- 

vo  enim  astricta,  tum  excretiones,  tum  secretiones 

{-  ‘ >  * 

multas  subeunt  mutationes,  quae  ex  faecibus  nigris 
et  male  olentibus  satis  patent,  et  spiritus  totius- 


T)E  FEBRE  TYPHO. 


9 


_  C.  l9  fyi  * 

que  corporis  odore  peculiari,  et  morbida  linguae 

^  .  ft  ^  •“  C  C  *■ 

specie,  et  fluidis  hepatis,  renis,  aliorum  que  orga- 


■*£ 


noram,  morbide  secretis.  Sed  praecipue,  febre  ur- 

*•  w 

gente,  imminuntur  secretiones,  et  urina  parca  et 
rubra  est,  sitis  inexplebilis,  faeces  induratae ;  abdo¬ 
men  tenditur,  et  pressu  dolet :  immo  pondus  stra- 

f  i  '  :w  .  1 

gulorum  vix  sine  maxima  anxietate  toleratur. 
Sed  ex  functionibus  naturalibus  laesis,  inferuntur 
capitis  dolores,  et  pectoris.  Haec  signa  plus  mi¬ 
nus  urgent,  rarius  desunt,  ad  levandum  potentia 
remedia  postulant,  et  si  negliguntur,  maxime  in¬ 
gravescunt.  Epigastrium  vero  non  modo  admo¬ 
dum  tensum  fit,  sed  tensio  etiam  plus  minus  ex¬ 
tenditur  ad  alias  partes  abdominis :  et  anxietas 
magna,  vomitus  perpetuo  accedit;  quod  sitis  bi¬ 
bere  cogit,  instanter  rejicitur :  et  pulsus  ex  forti 
et  valido  debilis  evadit.  Hsee  autem  urgentia 
signa,  propriis  remediis  amoventur,  et  febris  pro¬ 
gredi  relinquitur  solito  in  more. 

i:‘|;  SKtJif'  ‘  ‘i-.  y  ^  °  ^ 

Morbus  in  plerisque  aggris  prompta  ratione 

tractandi  desinere  invenietur,  sive  subito  decli- 

nare ;  quo  consilio  plerumque  evitantur  posteriora 
et  magis  periculosa  stadia  febris.  Quando  vero 
cunque  remedia  levamen  morbo  tantum  infere¬ 
bant,  sine  febrem  prorsus  sistendo,  tunc  manebat 
actio  febrilis  ad  diem  quartum  decimum,  et  prae¬ 
ter  solitum  notabilis  erat  delirio ;  paulo  post  pro¬ 
fundus  accedebat  somnus,  quem  die  proximo  mi¬ 
tia  indicia  excipiebant.  Minores  erant  et  pulsus 
et  calor,  cutis  mollis,  lingua  leniter  humida,  et 
urina,  pro  rubra  et  parca,  copiosa  evadebat, 
et  sedimentum  lateritium  deponebat.  Surditas 
etiam  saepe  accedit,  et  somnolentia ;  et  aeger  quam¬ 
vis  diu  dormiverit,  tamen  expergefactus  est  mente 
integra.  Denique  die  uno  alterove,  alvus  sponte 
solvitur,  cibi  appetitus  redit,  et  naturalis  cutis  ha¬ 
litus.  Ita  non  modo  morbus  gradatim  et  tarde, 
verum  etiam  leniter  et  tuto  abit,  sine  aliqua  nota 
insigni,  nisi  delirio  et  somno.  Aliquando  somno¬ 
lentia  quoque  magna,  et  surditas  sine  delirio,  circa 
quartum  aut  quintum  decimum  diem  observan- 

tur,  dum  subito  mitescunt  signa,  et  paulo  post 
omnino  subsidunt. 

Sin  morbus,  sive  medici  inscitia,  sive  remediis 
ineptis,  haud  abscedit,  sed  durat,  multo  pejora 
oriuntur  indicia,  quae  magis  magisque  ingraves¬ 
cunt,  et  in  nono  aut  octavo  die,  serius  ocyusve, 
delirium  aggreditur.  iEger,  cum  e  somno  est 
excitatus,  interdum  aliquamdiu  confusus  apparet, 
et  animi  facultates  revocare  nititur,  cujus  haud 
infrequenter  conscius  est.  Deinde  secum  saepe 
mussitat,  et  insipienter  loquitur.  Hoc  delirii 
est  initium.  Mens  nunc,  febre  progrediente, 
multo  plus  alienatur,  et  hae  alienationes  longius 
durant,  et  ad  eum  excitandum  voce  fortiori  opus 
est,  donee  adeo  profundum  est  delirium,  ut  nihil 
id  interrumpere,  queat.  Dum  infelix  sana  mente 
fruitur,  de  dolore  maxime  queritur,  multum  mur¬ 
murat,  et  e  gravissima  molestia,  quae  febres  sem- 
per  comitatur,  saepe  in  lecto  se  vertit.  Sed  cum 
profundius  est  delirium,  plus  minus  anxia  est  fa¬ 
cies,  et  quietus  in  lecto  jacet,  et  se  se  melius  ha-. 

bere  dicit;  dum  medico  experto  bene  notum  est, 
multo  pejora  esse  omnia,  de  quibus  nunc  ex  deli¬ 
rio  haud  queritur.  Febris  delirium  multo  mitius 
est,  quam  Phrenitidis ;  in  hujus  furore  corporis 
vires  maxime  augentur,  in  illius,  fere  semper  im¬ 
minuuntur.  Tale  autem  febris  stadium  non  mihi 
unquam  occurrebat  inter  milites,  quia  prompto 
medendi  consilio,  cum  idoneis  remediis,  primis 
fere  diebus  morbus  vincebatur ;  sed  si  aegri  nul¬ 
lum  habent  auxilium,  sine  dubio  hoc  stadium  de¬ 
lirii  et  collapsus,  superveniet.  Praeter  delirium 
jam  descriptum,  admodum  exhauriuntur  corporis 
vires,  et  animales  functiones  praecipue  laborant: 

sensus  enim  et  motus  voluntarii  valde  imminuun- 

/ 

tur.  Vultus,  circa  genas  praesertim,  rubescit; 
eae  tamen  non  eundem  habeut  ruborem,  ac  praece¬ 
dente  stadio,  sed  potius  purpurascunt,  et  speciem 
subfuscam  induunt.  Praeterea  animus  ac  corpus 
pariter  afficiuntur,  atque  torpescunt,  adeo  ut  soli¬ 
tis  muneribus,  neque  ille,  neque  hoc  perfungatur. 
Ob  stuporem,  delirium,  et  surditatem,  quibus  in- 

felix  aeger  nunc  implicatur,  eum  excitare  perdiffi¬ 
cile  est,  ut  interrogationibus  respondeat.  Adeo 
imbecillus  est  animus,  ut  quaestionem  vix  compre¬ 
hendat,  aut  ad  aliquam  rem  breve  tempus  atten¬ 
dat.  Cum  excitatur,  se  nihil  molestiae  sentire 
dicit,  nisi  forsan  lenem  capitis  dolorem,  et  gene¬ 
ralem  debilitatem  :  iterumque  secum  mussitat,  et 
in  torporem  relabi tur.  Memoria  nunc  valde  de¬ 
ficit  ;  oculi  hebescunt,  et  omnia  circa  faciem,  sum¬ 
mam  fatuitatem,  debilitatem,  et  oppressionem  in- 

1  *  - 

dicant.  His  praesentibus,  pulsus,  quamvis  mol¬ 
lis,  debilisque,  tamen  plus  minus  durus,  et  fre¬ 
quens  est,  et  enumeratur  inter  centum  decem,  ad 
centum  triginta  usque.  Corporis  calor,  ingraves¬ 
centibus  delirio  et  sopore,  generaliter  subsidit, 
nonnunquam  ad  eundem  gradum  usque,  ac  in  sa¬ 
nitate  sentitur,  et  infra  eum ;  interdum  frigescit 
corpus,  adeo  ut,  nisi  externo  calore  adhibito,  mul¬ 
tum  periculi  vitae  adsit.  Vultus  nunc  omnino 
pallescit,  quasi  subfuscus,  et  corporis  cutis  univer¬ 
sa  colorem  eundem  participat.  Denique,  in  hoc 

stadio  ultimo,  prorsus  cessant  linguae  et  fauci tnn 

OfcUIU  UgO*!iq  jIVJBlilD  IX  O- 

secretioncs,  ideoque  lingua  fit  arida,  loquela  diffi¬ 
cilis  ;  et  os  totum  subfusca  viscosa  obducitur  ma- 

r  r.TTO  t8DDuoXDiTj-jwij«i 

teria,  quae  dentibus  et  linguae  firmiter  adhaeret. 
Supinus  jacet  aeger,  cruribus  sursum  retractis  ; 

••£111  II  lia’ J*  *i'  •  *  ’ 4  1  . i 

lenes  spasmi  circa  faciem,  et  circa  crura  et  carpos 
subsultus  tendinum  accedunt.  Alvus  sponte  sol¬ 
vitur,  et  faeces,  urina,  sine  voluntate  redduntur, 
nigrae  et  male  olentes.  Pulsus  debilis,  est,  et  in¬ 
termittit  ;  spiritus  laborat ;  deglutitio  difficilis 
est,  et  perfici  vix  potest ;  oculi  concavi  sunt ;  to¬ 
tus  vultus  collabitur ;  facies  Hippocratica  indui¬ 
tur  ;  omniaque,  ita  imminutis  functionibus  vita¬ 
libus,  valde  aucta  generali  debilitate,  adstare  mor¬ 
tem  indicant.  Nihilominus  vero  in  primo  aut  se¬ 
cundo  morbi  stadio,  qui  mature  auxilium  medi- 

cum  quaerebant,  omnes  fere  aegri,  bona  corporis 

,  -nqmi  #oup  iniossijy)  .i*  f  i  * r 

constitutione  praediti,  idoneis  remediis,  ad  sani- 

Q'/i/  tC'iJ 1  ’ t oo  jmjbrwi  miJioxB* 

tatem  facile  et  tuto  redierunt.  Sin  contra,  haud 

-sBicr  rnononoB  8ibio‘>  o  - •'  •  ■'*-  f  ' 

parum  temporis  praeteriit,  priusquam  medicus 

yj.jrfi  i  .‘‘t";  ‘‘'ri  ■'i:  ■'  -  ■  ' t;  ■ 

aegrum  viderit,  et  sine  tempestiva  ope  morbus 

ultra  quatuor  decem  dies  duravit  prognosis  multo 
magis  infausta.  Si  praesertim  urgent  delirium, 

.  c  y:  jf  ^  ^  v<  •:  f  y  i  I  r  ,•»  #•»  i  •  ;  •.  ‘  p.-  r  -V  .  ,  '  | 

sopor  profundus,  et  surditas ;  si  animi  imbecillitas 

4  sarafiil  io  pur<fi. tirab  esr/p  «isirat 

tanta  est,  ut  nihil  fere  ejus  attentionem  occupet^ 

aut  excitet ;  si  perdifficilis  est  deglutitio,  cum  im¬ 


perfecta  loquela,  spem  bonam  praesagire  vix  licet. 
In  quibusdam  vero  exemplis,  circa  vigesimum 
diem,  haec  signa  mala  gradatim  abeunt,  et  magna 
cura  et  circumspectione,  et  idoneis  remediis,  sani¬ 
tas,  quamvis  tarda,  redit.  Nihil  disperandum  est, 
dum  deglutitio  facilis  manet. 


CAUSAE  remotae. 


Quae  proclivitatem  morbo  dent,  dictu  difficile 
est,  sed  plurima  recensentur.  Quaecunque  impri¬ 
mis  debile  aut  laxatum  reddunt  corpus,  sive  ge- 

nus  nervosum  irritant,  sive  cordis  actionem  prae- 

:.v  mjBfingjji i  \lh  anoqmot  . mimej 

ter  solitum  tardant,  aut  in  mentem  agunt,  inter 

. ^ i 

praedi  sp  oh  entes  causas  habentur.  Inde  fames  ; 

diaeta  tenuis,  aut  male  nutriens,  et  parca ;  tem- 

A 

pestas  humida  et  frigida ;  aer  impurus ;  gravis  la¬ 
bor,  aut  perpetua  ignavia  cum  immunditie  \  atque 
deprimentes  animi  affectus,  quae  omnia  vires  cor¬ 
poris  exhauriunt,  et  alicui  malo  corpus  obnoxium 
reddunt.  Sexus  uterque  pariter  proclivis  est,  sed 
juvenis  circa  aetatem  puberem  ad  annum  vigesi¬ 
mum  usque,  magis  obnoxius  est  quam  qui  prima 
aut  provecta  aetate  gaudet.  Robustus  homo  quo¬ 
que,  quam  debilis,  in  morbum  facilius  incidit. 
Haec  jam  enumerata  proclivitatem  haud  magis 
dant  huic,  quam  aliis  morbis ;  sed,  corpore  ah  iis¬ 
dem  debilitato,  cum  contagio  conspirant,  ex  quo 
hic  epidemicus  praecipue  pendet.  Patet  enim, 
quae  ex  homine  morbo  implicito  oriuntur,  effluvia 
eundem  inducere  posse  \  et  principem  causam  ex¬ 
citantem  esse  contagium.  De  cujus  natura  sive 
physica,  sive  chemica  neque  quomodo  primum  gi¬ 
gnatur,  dicere  haud  facile  est.  Materia  enim  con¬ 
tagiosa  ex  partibus  valde  minutis  constat,  quae 
unamquamque  investigationem  adhuc  effugerunt ; 

ideoque  latent,  et  forsan  diu  latebunt.  Maximae 
vero  sunt  vires,  quibus  pollet,  morbum  excitandi, 

KiV.  ,  i  %ni  W-u 

l  j  .  .  .  .  i  n  i  • 

adeo  ut  perpauci  smt,  qui  ex  hoc  tonte  originem 
non  ducunt.  Porro  quo  magis  causae  praedispo- 
nentes,  jam  dictae,  cum  viribus  contagii  simul 
conjunguntur,  eo  acrius  contagium  fit,  quo  mor- 

'  j  'i  i'  u  i  • ;  ;  •  *  .  ,  .  .  .  -  ...  *. 

bus  gravior  infertur.  Hoc  autem  ex  aere  impuro, 

qui  per  cubicula  angustiora  transit,  et  proclivi¬ 
tate  quadam  maxime  pendet.  Contagium,  hisce 

*  't  '  ‘i 'f  .  .  .  .  •  ,  ‘  ,  t  •  »  £  »  V  y.  t  a  t 

in  locis,  quasi  condensatur,  et  parietibus,  supel¬ 
lectili,  omnibusque  spongiosis,  facillime  adhaeres- 
cit.  Hinc  pauperes,  quibus  cubicula  ampliora, 
et  aer  liber  desunt,  magis  laborant.  Haec  mate¬ 
ria  contagiosa  vel  e  pulmonibus,  vel  cute,  dirissi- 

e*  '..  ;  ■  |  j  «  'j  i  ’  \  a  ■  ■  i  v  i  .  'uA.  a  tL.  *  t 

mos  effectus  transmittit,  omnibus  consentienti- 
bus ;  atque  per  aera  diffusa,  morbum  revera  exci- 
tat.  Quo  magis  delirium  urget,  eo  magis  conta- 

’  1  ”  ’  '  ;  '  i  '  :  ’  •;  .  ,  ■  /j  '  fi 

giosus  fit  morbus,  omnesque  fere  adoritur.  Hoc 


:  t  >  i>i. 


enim  tempore,  quo  aegrotantes  maxime  delirant, 
plus  solito  foetent  effluvia,  quae  ex  cute,  pulmoni- 


,  . 


bus,  et  dejectionibus  pariter  oriuntur.  Prius- 

quam  morbus  se  patefaciat,  plus  minus  temporis 
latet  contagium,  et  homines  vix  tertio  citius,  aut 
primo. et  vigesimo  die  diutius,  unquam  afficiun¬ 
tur.  In  plerisque  exemplis  post  contagium  ac- 

i 

ceptum,  morbus  incipit  inter  septimum  et  quar¬ 
tum  decimum  diem.  Sed  plerumque  quamdiu 

% 

febris  perstat,  tamdiu  contagium  vim  possidet 
morbum  excitandi. 

Medici  et  nutrices,  quam  alii,  huic  contagio, 
dicuntur  diutius  resistere,  utpote  eidem  assueti. 
Sed  illi  ipsi  quoque,  et  alii,  qui  robusta  constitu¬ 
tione,  et  firma  valetudine  fruuntur,  in  morbum 
haud  semel  incidunt :  et,  qui  febre  semel  impli¬ 
cantur,  a  secundo  aut  tertio  impetu  prorsus  im- 
munes  haud  semper  existunt.  Hujusmodi  con¬ 
tagioni  adeo  obnoxium  est  corpus. 

Hic  loci  autem  mihi  licet,  pauca  verba  dicere, 
de  modo,  quo  hujus  materiae  contagiosae  origo  et 
effectus  optime  praecaveantur.  Ad  ea  amovenda, 
ex  quibus  originem  ducit,  penes  nos  vix  semper 
est ;  nihilominus  vero,  quantum  fieri  potest,  sum- 

ma  ope  niti  oportet.  Quibuscunque  igitur  locis, 
homines  magnis  numeris  constipentur,  aer  impu¬ 
rus  gignitur,  qui  purum  libere  immittendo,  op¬ 
time  mutatur  et  corrigitur.  Ad  hunc  finem,  os¬ 
tia  et  fenestrae  domicilii,  quod  habitant,  patefacta, 
ut  liber  sit  aeris  aditus,  multum  valent.  Quo 
frequentius,  eo  melius :  et  hic  aer  externus  rivo 
pleno  per  cubicula  saepius  transmitti  debet,  quo 

i  i 

effluvia,  diluantur,  et  ingratus  foetor  corrigatur. 
Hic  modus  aegro  magnum  infert  levamen,  quo  ad 
sanitatem  citius  redit.  Porro  sanos  secernere 
oportet  illis  laborantibus,  quorum  corpora  et  stra- 
gula  munda  conservanda  sunt.  Omnia  praecipue 
in  cubiculo  saepe  et  bene  lavanda  sunt,  cujus  su¬ 
pellex,  quam  ex  ligneis  potius  ferreis  rebus  con¬ 
stare,  et  haud  fere  quidam  adesse,  debet,  nisi  quod 
usus  postulet.  Quaevis  autem  e  corpore  excer¬ 
nuntur,  tam  citissime  amoveri  debent,  quam  deji¬ 
ciuntur.  Stragula  praesertim,  quam  primum  ex¬ 
uuntur,  aqua  frigida  immergenda  sunt,  adeo  ut 
praecaveantur  nocivi  vapores,  qui  ex  his  expositis 

oriri  possunt.  Praeter  jam  dicta,  multa  supersunt 
memoria  satis  digna.  Quumque  igitur  oportet 
causas  praedisponentes  evitare ;  diaetam  potius  op¬ 
time  generis  sumendo,  corpus  roborare ;  animum 
laetum  et  hilarem,  vacuumque  timore,  tenere ;  sub 

jove  pleno  exercitatione  modica  uti ;  et  summa 

* 

cura  cavere  ne  functiones  corporis  perturbentur. 

Monendum  quoque  est,  ut  omnes  spiritum  ae¬ 
grorum  caute  effugiant,  quorum  corpora  balneo 
tepido  bene  lavari  debent,  et  vestimenta  munda 
teneri,  et  cubicula  praecipue  cursu  aeris  puri  pur¬ 
gari.  Ad  fcetorem  cubiculorum  purgandum,  mul¬ 
ta  proposita  sunt,  quorum  usum  experientia  satis 
comprobavit.  Inter  haec  tamen,  quam  acidi  va¬ 
pores,  nulla  melius  respondent ;  ideoque  hae  fumi¬ 
gationes  in  usu  maxime  sunt.  Hic  processus  fie¬ 
ri  facile  potest,  et  hoc  modo.  Hydro-chlorici 
acidi  vapores  muriatem  sodae  miscendo  cum  acido 
sulphurico  in  parvulis  vasis,  calore  admoto,  facile 
evolvuntur,  et  per  cubiculum  diffunduntur;  quo 
fit,  ut  aer  renovetur,  et  gratus  fiat.  Ad  impu- 

rum  aera  cubiculi  renovandum  vapores  acidi  ni¬ 
trosi,  ut  a  Doctore  Carmichael  Smyth  prae¬ 
scriptum  est,  maxime  valent,  quippe  quos  aegri 
melius  ferant,  quam  chloricos.  Utrique  vero  ad 
liberum  aeris  perflatum  pariter  conferunt. 


CURATIO. 

In  nullo  forsan  quam  hoc  morbo,  medici  diver¬ 
sis  temporibus  magis  diversa  instituerunt  medendi 
consilia,  quod  de  ejus  natura  omnes  eorum  con¬ 
jecturas  occupavit.  Qui  opiniones  Culleni  se¬ 
quebantur,  morbum  putabant  ex  debilitate  pen¬ 
dere.  Hicce  enim  magnus  vir  ad  ultimum  mor¬ 
bi  stadium  animum  solummodo  attendebat,  in 

quo  magna  debilitas  adest,  et  quse  primo  et  se- 

/  .... 

eundo  oecurrebant,  his  signis  prorsus  neglexit 
idonea  remedia  adhibere.  In  his  enim  stadiis 
plane  indicatur  phlogistica  diathesis,  quam  Cul- 
lenus  etiam  vidit,  sed  debilitatem  consequen- 

tem  pertimescebat.  Ita  medici  medicinam  facie¬ 
bant,  donec,  tristi  experientia  docti,  signa  sola 
urgentia  levanda  semet  gnaviter  accinxerunt.  Hoc 

modo  multi  morbum  olim  insanabilem,  magna 

* 

saltem  in  parte  lethalem,  effugerunt,  et  quasi 
morti  inevitabili  erepti,  idoneis  remediis  bene 

i 

convaluerunt. 

Morbus  se  dividit  in  tria  stadia,  in  quibus  ad¬ 
sunt  phlogistica  diathesis,  excitatio,  et  summa 
debilitas ;  ideoque  in  ejus  curatione  duae  indica¬ 
tiones  curativae  summam  attentionem  sibi  jure 
vindicant. 

I.  In  primis  diebus  febris,  nempe  ab  initio  ad 
nonum  diem,  phlogisticam  diathesin  et  excitatio¬ 
nem  oportet  amovere. 

II.  In  ultimis,  ut  corporis  vires  exhaustas  sus- 

t 

tentemus,  et  debilitatis  signa  mitigemus,  summa 

*  * 

ope  niti  decet. 

Ad  primum  consilium  perficiendum,  nihil 
melius  valet,  quam  sanguinis  detractio.  Quum 

febris  igitur  acriter  accedit,  eam  que  comitatur 
capitis  dolor,  sanguinis  missio,  vena  incisa,  ad 
uncias  viginti,  aut  plus  minus  ve  secundum  ae¬ 
tatem,  sexum  et  corporis  constitutionem,  capi¬ 
tis  molestiam  fere  semper  tollit,  et  in  pluri¬ 
mis  exemplis,  si  febrem  non  curtat,  multo  tamen 
mitiorem  reddit.  Sin  tantum  obtinetur  febris  re¬ 
missio,  et  proximo  vespere  iterum  ingravescunt 
signa,  repetita  venaesectio  fere  semper  multum 
commodi  affert,  idque  generaliter  optimo  cum 
eventu.  Porro  si  haud  prorsus  sistitur  febris, 
sed  per  duo  aut  tres  dies  miti  forma  producitur, 
et  tunc  gradatim  cessat ;  et  si  postea  capitis  aut 
epigastrii  dolores  huic  iterum  sanguinis  missioni 
non  cedunt,  hirudines  partibus  dolentibus  appli¬ 
catae,  eas  molestias  omnino  tollunt.  Hic  enim 
modus  sanguinem  mittendi  admodum  utilis  est, 
sed  tantum  in  localibus  vitiis.  Huic  vero  modo 
nequaquam  confidendum  est  ad  febrem  sedandam. 
Hirudines  parvam  tantum  sanguinis  vim  abstra¬ 
here  possunt,  quae  localibus  doloribus  levamen  in- 

ferat,  sed  ne  febris  quidem  progressum  sistere 
queat.  His  saepius  applicatis,  aeger  ingentem 
copiam  sanguinis  amittit  sine  multo  commodo. 
Ideoque  copiosa  detractio  est  necessaria,  si  volu¬ 
mus  effectum  ullum  permanentem  obtinere,  et 
febris  vires  frangere.  Laxantia  fere  semper  ad¬ 
bibentur,  ut  leniter  laxa  teneatur  alvus,  ne  ali- 
quid  irritationis,  faecibus  acribus,  intestinis  indu¬ 
catur  :  sed  purgantia  in  hac  febre  raro  utilia  sunt, 
quippe  quae  et  aquosas  evacuationes,  reddant,  et 
aegri  vires  minuant,  et  potius  febrem  augeant, 
quam  eam  sedent ;  et  nunquam  in  usu  sunt,  nisi 
astricta  sit  alvus  per  multos  dies,  et  tunc  maxime 
prosunt.  Praeterea  febricitantes  tenere  oportet, 
in  spatiosis  cubiculis,  ubi  purum  et  frigidum  aera 
spirare  possint,  qui  eorum  vires  multum  refi¬ 
cit,  et  ad  delirium  amovendum  quoque  confert. 
Summa  mundities  semper  est  necessaria ;  imo  ab 
initio  febris  quisque  aeger  bene  lavari  debet,  et 
munda  vestimenta  induere.  Inter  alia,  affusio 
frigida  in  quibusdam  exemplis,  in  adultis  praeci- 

pue,  levamen  magnum  signis  omnibus  adfert,  si 

calor  praesertim  urget,  et  entis  arescit ;  in  aliis 

balneum  tepidum  praestare  invenitur.  Ad  sitim 
•  . '  *  '  m  ■■ i  ‘  1  } 

levandam  diluentia  initia*  qualia,  decoctum  hor¬ 
dei  et  hujusmodi  alia,  multum  conferunt. 

Emetica,  praesertim  si  aeger  materia  cruda  la¬ 
borat,  quod  vomitu,  nausea,  lingua  sicca,  et  malo 
oris  sapore  meile  dignoscitur,  nonnunquam  pro¬ 
sunt  ;  sed  non  adhiberi  debent,  si  adsit  stupor  vel 
facies  rubescit,  vel  delirium  ex  inflammatione  ce¬ 
rebri  pendeat.  Rarius  nunc  in  usu  sunt,  et  mo¬ 
lesta  signa  ventriculi,  enematis  aut  laxantibus 

melius  levantur. 

\ 

Consilium  secundum  optime  est  absolven¬ 
dum,  ad  statum  aegri  animum  attendendo,  in 
ultimis  febris  diebus,  in  quibus  exhaustio  cor¬ 
poris  virium,  et  debilitatis  signa,  maxime  va¬ 
lent.  In  hoc  igitur  morbi  stadio,  rite  perpen¬ 
dere  oportet  remedia,  quae  ad  propositum  accom¬ 
modari  optime  videantur.  Inter  haec  vinum  lo- 

cum  primum  rite  tenet,  et  fortasse  omnibus  prae¬ 
stat  :  sed  dilutum  et  caute  adhiberi  debet,  hausti¬ 
bus  parvis,  et  cum  copia  gradatim  adaucta.  Si 
ab  aegro  desideratur,  plerumque  bene  respondere 
invenitur :  et  si  convenit,  pariter  corporis  vires 
sustentat,  ac  sitim  sedat,  et  somnum  conciliat. 

Contra  vero  nocivum  est,  quandocunque  pulsum 
accelerat,  vultum  rubescere  facit,  et  calorem  cor¬ 
poris  adauget :  et  instanter  ejus  usus  est  sisten- 
tlus.  Sin  delirium  vexare  perstat,  pulsus  acriter 
salit,  adhuc  indicatur  sanguinis  missio  ;  sed  caute 
fieri  debet,  quod  aeger  nunc  talem  jacturam,  qua¬ 
lem  prius,  haud  ferre  potest.  Nunc  alia  remedia 
tentare  oportet;  et  hirudines  ad  caput,  vel  ejus 
abrasio ;  et  frigidae  applicationes  aut  lavatio  ejus¬ 
dem,  opem  forsan  ferre  potest.  Emplastrum  quo¬ 
que  vesicatorium,  collo  aut  capiti,  si  stupor  aut 
coma  urgent,  applicatum,  interdum  perutile  inve¬ 
nitur  :  sed  prae  omnibus  alvum  deplere,  oleo  tere¬ 
binthinae,  calido  et  leni  stimulo,  oportet,  ne  acria 

in  intestinis  congerantur,  quo  fit,  ut  diarrhoea  in¬ 
ducatur,  qua  magis  lethale  nihil  est.  Si  cutis  ca¬ 
lescit,  tepida  lavatio  prodest,  et  mitia  diluentia 
sitim  sedant.  Denique,  si  vires  corporis  valde 
exhauriuntur,  cum  mussitante  delirio,  subcarbonas 
ammoniae  per  se,  aut  cum  aliis  cordiacis  conjunc¬ 
tus,  et  aer  purus,  aegrum  maxime  reficiunt. 


FINIS, 


